b'\n_START_ARTICLE_\nSunnm\xc3\xb8re-Romsdal Billag\n_START_PARAGRAPH_\nSunnm\xc3\xb8re-Romsdal Billag AS (SRB) var et selskap som drev med buss og transport p\xc3\xa5 Sunnm\xc3\xb8re og i Romsdal. SRB var ogs\xc3\xa5 majoritetseier i Aukra Auto.\n_START_SECTION_\nHistorie\n_START_PARAGRAPH_\nA/S Sunnm\xc3\xb8re-Romsdal Billag ble stiftet i 1939 med navnet A/S Vestnes-Vatne Rutebiler. Navneendringen kom i 1947. SRB hadde i alle \xc3\xa5r hovedkontor og verksted i \xc3\x85lesund._NEWLINE_Selskapets ruteomr\xc3\xa5de var bygdene og \xc3\xb8yene mellom Molde og \xc3\x85lesund. Det ble ogs\xc3\xa5 opprettet person- og godsruter Brattv\xc3\xa5g \xe2\x80\x93 Vatne \xe2\x80\x93 Vestnes \xe2\x80\x93 \xc3\x85ndalsnes i samtrafikk med jernbanen (Raumabanen). Gjennom \xc3\xa5rene vokste selskapet gjennom oppkj\xc3\xb8p av flere mindre rutebilselskaper i sitt ruteomr\xc3\xa5de. 1. januar 1973 overtok SRB Otr\xc3\xb8y Auto. Seinere ble flere selskaper overtatt: Uhlens Transport AS (bussdelen) i 1984, Skodjeruta (E.P. Ytrelid) i 1993:_NEWLINE_SRB utviklet ogs\xc3\xa5 en omfattende godstrafikk i og ikke minst utenfor rute (bl.a. langtransport)._NEWLINE_Busser og lastebiler fra SRB var godt profilert gjennom en lettgjenkjennelig fargesetting i skarp gr\xc3\xb8nn og gul._NEWLINE_SRB ble overtatt av Fjord1 Nordvestlandske 1. desember 2003, og ble omtalt som Fjord1 SRB fra \xc3\xa5ret etter. Fra 1. januar 2005 ble det sl\xc3\xa5tt sammen med M\xc3\xb8rebil, og dannet Fjord1 Buss M\xc3\xb8re og Fjord1 Gods M\xc3\xb8re.'